তা‘মীরুল মিল্লাত কামিল মাদ্রাসা

**তা‘মীরুল মিল্লাত কামিল মাদ্রাসা** বাংলাদেশের একটি ধর্মীয় উচ্চ শিক্ষাপ্রতিষ্ঠান। **তা‘মীরুল মিল্লাত ট্রাস্ট** দ্বারা পরিচালিত মাদ্রাসাটিকে দেশের সকল মাদ্রাসার মধ্যে শীর্ষস্থানীয় ফলাফল স্থান দখল ছাড়াও ঢাকা বিশ্ববিদ্যালয়সহ দেশের স্বনামধন্য সব বিশ্ববিদ্যালয়ের  ভর্তি পরীক্ষায় ভালো ফলাফল করতে দেখা যায়।

## ইতিহাস
১৯৬৩ সালে যাত্রাবাড়িতে ভিত্তিপ্রস্তর স্থাপনের মধ্য দিয়ে এ প্রতিষ্ঠানের সূচনা হয়। ১৯৮৮ সালে এটিকে কামিল শ্রেণিতে উন্নীত করা হয়। সর্বশেষ মেয়েদের জন্য আলাদা ভবন নির্মিত হয়। ১৯৯৭ সালে এর টঙ্গীতে নতুন আরেকটি ক্যাম্পাস চালু করা হয়। ইসলামি মূল্যবোধ, নৈতিক চেতনা থেকে মুসলিম মেয়েদের জন্য ২০০০ সালে শুরুতে মহিলা শাখা খোলা হয়, নাম দেওয়া হয় **তা’মীরুল মিল্লাত মহিলা কামিল মাদ্রাসা**। মহিলা শাখা মাতুয়াইল চট্টগ্রাম বিশ্বরোডের পাশে অবস্থিত। মাদ্রাসার দাখিল আলিম স্তরে বিজ্ঞান ও মানবিক বিভাগ এবং কামিল এম.এ শ্রেণিতে হাদিস, তাফসির ও ফিকহ বিভাগ চালু রয়েছে। ইসলামী বিশ্ববিদ্যালয়, বাংলাদেশের অধীনে ২০১০ সাল থেকে ৪ বছর মেয়াদী ফাজিল সম্মান (অনার্স) কোর্স চালু রয়েছে। ২০১২ সালে টঙ্গীতে বালিকা ক্যাম্পাস চালু হয়।

## ক্যাম্পাসসমূহ
তা’মীরুল মিল্লাত এর বর্তমান মোট ৪টি স্বতন্ত্র ক্যাম্পাস রয়েছে। প্রত্যেকটি ক্যাম্পাসে মাদরাসার নিজস্ব ছাত্রাবাস ও ছাত্রীনিবাস রয়েছে।

### মীরহাজীরবাগ (যাত্রাবাড়ি, ঢাকা) ক্যাম্পাস
মাদ্রাসাটির প্রথম ক্যাম্পাস এটি। যা মূল ক্যাম্পাস নামে সমধিক পরিচিত। এখানে ছেলে ও মেয়েদের জন্য আলাদা ভবন রয়েছে। ঢাকা মহানগরীর পূর্ব দক্ষিণ উপকন্ঠে যাত্রাবাড়ি মধ্য মীরহাজীরবাগে অবস্থিত। দাখিল ও আলিমে সাধারণ ও বিজ্ঞান বিভাগ রয়েছে। ফাযিল পাস কোর্স,  আল কুরআন এন্ড ইসলামিক স্টাডিজ, আল-হাদিস এন্ড ইসলামিক স্টাডিজ, আদ দাওয়াহ অ্যান্ড ইসলামিক স্টাডিজ,  ইসলামের ইতিহাস ও সংস্কৃতি ও আরবি সাহিত্য এই  পাঁচ বিভাগে অনার্স মাস্টার্স  চালু রয়েছে। চালু আছে।  বর্তমানে কামিল শ্রেণিতে হাদিস, তাফসির, ফিকহ ও আরবি সাহিত্য বিভাগ।

## মহিলা ক্যাম্পাস
ঢাকা দক্ষিণ সিটি করপোরেশনের আওতাভুক্ত মাতুয়াইল এলাকায় ঢাকা চট্টগ্রাম মহাসড়কের পাশে ক্যাম্পাস অবস্থিত। এ ক্যাম্পাসের কার্যক্রম ২০০০ খ্রিস্টাব্দ হতে শুরু হয়। বর্তমানে কামিল শ্রেণিতে হাদিস, তাফসির ও ফিকহ বিভাগ চালু রয়েছে।

### টঙ্গী ক্যাম্পাস (বালক)
গাজীপুর সিটি কর্পোরেশনের টঙ্গী থানার অন্তর্গত গাজীপুর এলাকায় ঢাকা-ময়মনসিংহ মহাসড়কের পাশে ক্যাম্পাসটি অবস্থিত। এখানে একটি মসজিদ, দুটি আবাসিক ছাত্র হল, অডিটোরিয়াম ও পুকুর রয়েছে। এ ক্যাম্পাসের কার্যক্রম ১৯৯৭ ইং. সালে শুরু হয়। বর্তমানে হিফজুল কুরআন বিভাগ, দাখিল ও আলিম শ্রেণিতে বিজ্ঞান ও সাধারণ বিভাগ, ফাজিল শ্রেণিতে পাস কোর্স এবং আল কুরআন অ্যান্ড ইসলামিক স্টাডিজ, আল-হাদিস এন্ড ইসলামিক স্টাডিজ ও ইসলামের ইতিহাস ও সংস্কৃতি বিষয়ে অনার্স কোর্স এবং শ্রেণিতে হাদিস, তাফসির ও ফিকহ বিভাগ চালু রয়েছে। মাদ্রাসা শিক্ষা বোর্ডের অনুমোদনক্রমে ২০২৬ শিক্ষাবর্ষ থেকে 'ব্যাবসায় শিক্ষা' বিভাগ চালু হতে যাচ্ছে। ছাত্র সংখ্যা ৯,৭৩৪ জন।

### টঙ্গী ক্যাম্পাস (বালিকা)
এ ক্যাম্পাসের কার্যক্রম ২০১২ ইং. সালে শুরু হয়। বর্তমানে **টঙ্গী ক্যাম্পাস (বালক)** এর ন্যায় সকল বিভাগ ও কোর্স বালিকা ক্যাম্পাসেও চলমান। ছাত্রী সংখ্যা ৩,৭৯৭ জন। 

## অধ্যক্ষদের তালিকা
তামীরুল মিল্লাত কামিল মাদ্রাসা, যাত্রাবাড়ী (মেইন ক্যাম্পাস- হিসেবে পরিচিত) 

## শিক্ষা ব্যবস্থা
প্রতিষ্ঠানের ক্যাম্পাসসমূহে বর্তমানে আলিম (এইচএসসি সমমান) শ্রেণি পর্যন্ত বিজ্ঞান ও সাধারণ উভয় শাখা চালু রয়েছে এবং কামিল পর্যন্ত কুরআন সুন্নাহর গবেষণাধর্মী বিভিন্ন বিষয় (তাফসির, হাদিস, ফিকহ ইত্যাদি) চালু আছে। এছাড়া মীরহাজীরবাগ ও টঙ্গী ক্যাম্পাসে হিফজ বিভাগ চালু রয়েছে।

বাংলাদেশের বিভিন্ন পাবলিক বিশ্ববিদ্যালয়ে (ঢাকা বিশ্ববিদ্যালয়ে) ভর্তি পরীক্ষায় ভালো ফলাফল করতে দেখা যায় এই মাদ্রাসার শিক্ষার্থীদের। প্রতি বছর ঢাকা বিশ্ববিদ্যালয় ভর্তি মেধা তালিকার প্রথম দশে স্থান পায় এই মাদ্রাসার শিক্ষার্থীরা। এছাড়াও দেশের বিভিন্ন সরকারি বিশ্ববিদ্যালয় ও মেডিক্যাল কলেজে ভালো ফলাফল করে এই মাদ্রাসার শিক্ষার্থীরা।

## শিক্ষক ও শিক্ষার্থী
৪টি ক্যাম্পাস মিলিয়ে বর্তমানে মাদ্রাসাটির শিক্ষক সংখ্যা ৩০০ শত এর অধিক

৪টি ক্যাম্পাস মিলিয়ে বর্তমানে মাদ্রাসাটির ছাত্র সংখ্যা ২২ হাজারের অধিক।

## সহশিক্ষা কার্যক্রম
### টঙ্গী ক্যাম্পাস
#### ডিবেটিং সোসাইটি
তা‘মীরুল মিল্লাত কামিল মাদ্রাসায় একটি সক্রিয় ডিবেটিং সোসাইটি রয়েছে, তারা বিভিন্ন সময় দেশের বিভিন্ন প্রতিষ্ঠানের সাথে বিতর্ক প্রতিযোগিতায় অংশগ্রহণ করে থাকে। তারা ২০২১ সালে কুমিল্লা বিশ্ববিদ্যালয়কে হারিয়ে বিজয়ী হয়।

#### প্রকাশনা
তামীরুল মিল্লাত কামিল মাদ্রাসায় একটি ত্রৈমাসিক পত্রিকা রয়েছে, যার নাম **ত্রৈমাসিক তা‘মীরুল মিল্লাত**। মাদ্রাসার শিক্ষার্থীরা, শিক্ষকগণ এখানে লেখালিখি করে থাকে। মাদ্রাসার বিস্তারিত খবরাখবর এখানে স্থান পায়। এছাড়া প্রতিবছর তিনটি ক্যাম্পাসের বার্ষিকী প্রকাশ করা হয়।

### মীরহাজিরবাগ ক্যাম্পাস, যাত্রাবাড়ি, ঢাকা
#### প্রকাশনা
তা'মীরুল মিল্লাত কামিল মাদ্রাসা, প্রধান শাখার নিয়মিত প্রকাশনা **দ্বিমাসিক প্রণোদনা**।

#### ডিবেটিং সোসাইটি
* মিল্লাত ডিবেটিং ক্লাব (এমডিসি)

#### সাংস্কৃতিক সংগঠন
এ ক্যাম্পাসের সাংস্কৃতিক সংগঠন মিল্লাত সাংস্কৃতিক সংসদ (মিসাস)। এ সংগঠনটি সঙ্গীত, আবৃত্তি, অভিনয়, কিরাতসহ বিভিন্ন সাংস্কৃতিক কার্যক্রম পরিচালনা করে থাকে।

## ভর্তি প্রক্রিয়া
মাদ্রাসাটিতে প্রত্যেক শিক্ষাবর্ষের শুরুতে শিশু থেকে ৯ম শ্রেণি এবং বাংলাদেশ মাদ্রাসা শিক্ষাবোর্ড ও ইসলামী আরবি বিশ্ববিদ্যালয়ের অধীনে পাবলিক পরীক্ষা শেষে অন্যান্য ক্লাসে ভর্তি প্রক্রিয়া চালু রয়েছে। গণপ্রজাতন্ত্রী বাংলাদেশ সরকারের শিক্ষামন্ত্রণালয় ও মাদ্রাসা শিক্ষা অধিদপ্তরের নির্দেশনার আলোকে ভর্তির জন্য লিখিত ও মৌখিক মূল্যায়ণের মাধ্যমে বাছাই করা হয়। 

## উল্লেখযোগ্য শিক্ষার্থী
* ড. মাওলানা ব্যারিস্টার নাজিবুর রহমান নিজামী আইনজীবী ও মাননীয় সংসদ সদস্য 
* হাফেজ রাসেদুল ইসলাম ছাত্র শিবিরের সাবেক কেন্দ্রীয় সভাপতি ও মাননীয় সংসদ সদস্য 
* আবদুল হান্নান মাসউদ বৈষম্য বিরোধী ছাত্র আন্দোলনের সমন্বয়ক ও মাননীয় সংসদ সদস্য 
* ড. মুহাম্মদ শামছুল ইসলামি আরবি বিশ্ববিদ্যালয়ের (ভিসি)।
* মাহফুজ আলম – ২০২৪ বাংলাদেশের অন্তর্বর্তীকালীন সরকারের উপদেষ্টা

## আরও দেখুন
* ঢাকা জেলার আলিয়া মাদ্রাসা
* বাংলাদেশের কামিল মাদ্রাসা
* পাবনা আলিয়া মাদ্রাসা

## তথ্যসূত্র

বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকা জেলার আলিয়া মাদ্রাসা
বিষয়শ্রেণী:বাংলাদেশের কামিল মাদ্রাসা
বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত